**OSNOVNA ŠKOLA SIDE KOŠUTIĆ RADOBOJ** Razina: **31**

**Radoboj 21, 49232 RADOBOJ** Šifra županije: **02 – Krapinsko-zagorska**

Broj RKP-a: **15882** Šifra općine: **364 – Općina Radoboj**

Matični broj: **03085805**  Oznaka razdoblja: **2022-12**

OIB: **66597814254**

Šifra djelatnosti: **8520 Osnovno obrazovanje**

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2022.**

Osnovna škola Side Košutić Radoboj posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje i Bilješke uz financijske izvještaje sastavlja i predaje u skladu sa odredbama Zakona o proračunu i Pravilnika o financijskom izvještavanju u proračunskom računovodstvu.

Odgovorna osoba škole je ravnatelj škole Dražen Gerić.

**Bilješke uz Bilancu**

**Bilješka br.1 – šifra 022 i 02922 – Postrojenja i oprema**

Tijekom 2022. godine nabavljeno je opreme i namještaja u vrijednosti 68.919,74 kn, (namještaj, računalna oprema, oprema za nastavu i oprema za potrebe školske kuhinje).

Rashodovano je opreme i namještaja u vrijednosti od 18.801,26 kn.

Obračunat je ispravak vrijednosti postrojenja i opreme za 2022. godinu u iznosu od 216.585,15 kn.

**Bilješka br. 2 – šifra 0241 - Knjige**

U toku godine nabavljeno je knjiga u vrijednosti od 12.381,81 kn, od čega je za potrebe školske knjižnice nabavljeno lektirnih naslova i stručne literature u iznosu od 2.982,00 kn, a preostali iznos od 9.399,81 kn odnosi se na udžbenike za učenike koji su namijenjeni za višegodišnje korištenje i kao takvi su klasificirani u dugotrajnu imovinu.

Izvršen je ispravak vrijednosti knjiga u knjižnici u iznosu od 4.582,53 kn i ispravak vrijednosti udžbenika u iznosu od 9.399,81 kn, budući da su temeljem odluke svi nabavljeni udžbenici otpisani jednokratno u 100% iznosu.

**Bilješka br. 3 – šifra 04 – Sitni inventar**

U toku godine nabavljeno je sitnog inventara u ukupnoj vrijednosti od 16.231,71 kn, a rashodovano je sitnog inventara u vrijednosti 6.059,77 kn.

**Bilješka br. 4 – šifra 061 – Zalihe za obavljanje djelatnosti**

U 2021. godini izvršen je prijenos vlasništva kratkotrajne imovine između škole i Ministarstva znanosti i obrazovanja u iznosu od 7.809,00 kn. Tijekom 2022. godine dio te imovine je utrošen i evidentiran kao potrošni materijal – iznos od 226,56 kn, a drugi dio je stavljen u upotrebu i evidentiran kao sitni inventar u upotrebi – iznos od 7.582,50 kn.

**Bilješka br.5 – šifra 129 – Ostala potraživanja**

U ostalim potraživanjima u iznosu od 69.144,59 kn evidentirana su potraživanja od HZZO-a za refundaciju isplaćenog bolovanja na teret Zavoda. Iznos je manji u odnosu na stanje na početku godine jer je u toku godine izvršeno nekoliko kompenzacija bolovanja u ukupnom iznosu od 31.310,49 kn.

**Bilješka b. 6 – šifra 165 – Potraživanja za pravne i administrativne pristojbe , pristojbe po**

 **posebnim propisima i naknade**

Na ovoj šifri iskazana su potraživanja za prehranu učenika u školskoj kuhinji, a koja se najvećim dijelom odnose na mjesec prosinac 2022. godine.

**Bilješka br. 7 – šifra 166 – Potraživanja od prodanih proizvoda i robe i pruženih usluga**

Ova potraživanja odnose se na neplaćene račune za najam školske sportske dvorane.

**Bilješka br. 8 – šifra 17 – Potraživanja od prodaje nefinancijske imovine**

Na dan 31.12.2022. godine nema više potraživanja po osnovi prodaje stanova na kojima postoji stanarsko pravo budući da su početkom 2022. godine stanovi otplaćeni u cijelosti.

**Bilješka br. 9 – šifra 193 – Kontinuirani rashodi budućih razdoblja**

Na skupini 193 –Kontinuirani rashodi budućih razdoblja evidentirani su izdaci za plaće i prijevoz na posao za mjesec prosinac 2022. godine, te obračunata naknada za nezapošljavanje osoba sa invaliditetom za mjesec prosinac 2022. g.

**Bilješka br. 10 – šifra 23 – Obaveze za rashode poslovanja**

Obaveze za rashode poslovanja odnose se na obaveze za plaću i materijalne rashode koji su podmireni u siječnju 2023. godine. Obaveze za materijalne rashode su veće nego prethodne godine zbog znatno većih računa za energente koji dospijevaju u siječnju 2023. godine. Obaveze za financijske rashode su manje nego 31.12.2021. godine jer su u tijeku godine podmirene obaveze za zatezne kamate vezano uz tužbe zbog ne povećanja osnovice za obračun plaće.

**Bilješka br.11 – šifra 239 – Ostale tekuće obaveze**

Iznos na šifri 239 – 69.451,84 odnosi se na bolovanje na teret HZZO-a.

**Bilješka br. 12 – šifra 922 Višak/manjak prihoda**

Višak prihoda poslovanja na dan 01.01.2022. iznosio je 91.843,69 kn.

Temeljem odluke Školskog odbora o raspodjeli rezultata poslovanja iz viška prihoda poslovanja pokriven je manjak od nefinancijske imovine u iznosu od 14.721,75 kn, iskazan u bilanci na dan 31.12.2021. godine.

Sa 31.12.2022.g. ostvaren je višak prihoda poslovanja u iznosu od 78.579,39 kn, te ukupan višak prihoda poslovanja iznosi 155.703,33 kn i manjak prihoda od nefinancijske imovine u iznosu od 81.046,99 kn koji je iskazan u obrascu PR-RAS.

Sa 31.12.2022. godine izvršena je korekcija rezultata za prihode koji su evidentirani na računima kapitalnih prijenosa sredstava u razredu 6, a korišteni su za nabavu nefinancijske imovine u iznosu od 34.679,80 kn., te se za navedeni iznos razlikuje podatak o višku prihoda poslovanja i manjku prihoda od nefinancijske imovine u obrascu Bilanca, od podataka iskazanih na obrascu PR-RAS.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Konto | Naziv | Podaci iz PR-RAS-a 01.01.2022. | Raspodjelarezultata | Stanje nakon raspodjele | Rezultat 2022. | Ukupno | Korekcija za kapitalne prihode | Podaci za Bilancu |
| 92211 | Višak prihoda poslovanja  | 91.843,69 | -14.721,75 | 77.121,94 | 78.579,39 | 155.701,33 | -34.679,80 | 121.021,53 |
| 92222 | Manjak od nefin. imovine | -14.721,75 | 14.721,75 | 0 | -81.046,99 | -81.046,99 | 34.679,80 | -46.367,19 |

**Bilješka br.13 – šifra 991 i 996 Izvan bilančni zapisi**

U izvan bilančnim zapisima prema uputama Ministarstva znanosti i Carnet-a evidentiran je dio opreme (prijenosna računala, projektori i sl.) koji se vode u poslovnim knjigama Ministarstva i Carnet-a, a dani su na upotrebu školi, a za koje još nije dobivena odluka o prijenosu vlasništva – iznos od 184.722,98 kn.

U izvan bilančnim zapisima evidentirana je i zadužnica izdana tvrtki Međimurje-plin u iznosu od 143.155,50 kn.

**Obavezne bilješke uz Bilancu:**

1. **Popis ugovornih odnosa koji mogu postati obaveza:**

Škola na dan 31.12.2022.g. ima izdan instrument osiguranja plaćanja – zadužnicu, koja uz ispunjenje određenih uvjeta (nepodmirenja računa) može postati obaveza.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.br. | Datum izdavanja | Instrument osiguranja | Iznos jamstva | Jamstvo dano - primatelj | Namjena jamstva | Broj ugovora | Rok važenja | Predmet ugovora | Napomena |
| 1. | 25.8.2022. | zadužnica | 143.155,50 | Međimurje-plin, Čakovec | Jamstvo za uredno izvršenje odredbi iz ugovora | 61187/2022-1 | 01.08.2022.-31.12.2022. | opskrba plinom |  |

1. **Popis sudskih sporova u tijeku**

Škola sa 31. 12 . 2022. g. nema sudskih sporova u tijeku iz kojih bi mogli proisteći financijski učinci.

**Bilješke uz Izvještaj o prihodima, rashodima, primicima i izdacima**

**Bilješka br. 1 – šifra 6361 Tekuće pomoći proračunskim korisnicima iz proračuna koji im nije**

 **nadležan**

Na ovoj šifri evidentirani su prihodi od Ministarstva znanosti i obrazovanja u iznosu od 5,777.537,68 kn (za plaće, prijevoz na posao i ostale rashode za zaposlene, te sredstva za plaćanje naknade za nezapošljavanje određenog broja osoba sa invaliditetom, za terensku nastavu - Jasenovac, te za troškove testiranja zaposlenika) i prihodi iz općinskog proračuna u iznosu od 34.502,65 kn (za prehranu učenika slabijeg imovnog stanja, financiranje NTC tečaja za zaposlenike i 50% plaće za pomoćnika u nastavi od rujna 2022. godine.).

**Bilješka br. 2 – šifra 6362 – Kapitalne pomoći proračunskim korisnicima iz proračuna koji im nije**

 **nadležan**

Na ovoj šifri evidentirani su prihodi od Ministarstva znanosti i obrazovanja za nabavu knjiga za školsku knjižnicu i višegodišnjih udžbenika za učenike. Ti su prihodi manji nego prethodne godine jer zbog manjeg broja učenika nije bilo potrebe za nabavom većeg broja novih udžbenika.

**Bilješka br. 3 – šifra 6392 – Kapitalni prijenosi između proračunskih korisnika istog proračuna**

Ovdje su evidentirani prihodi ostvareni od Krapinsko-zagorske županije – U.O. za zdravstvo, socijalnu politiku i mlade kroz Participativni dječji proračun u iznosu od 19.543,20 kn koji su utrošeni za nabavu garderobnih ormarića za PŠ Gornja Šemnica.

**Bilješka br. 4 – šifra 6526 – Ostali nespomenuti prihodi**

U ostale nespomenute prihode knjižene su uplate učenika za školsku kuhinju, uplate učenika za plaćanje premije osiguranja od nezgode, naknada štete s osnova osiguranja, prihodi od Crvenog križa – dio solidarnosti, te prihodi od Sportskog saveza za projekt sportskih praznika.

**Bilješka br. 5 – šifra 661 Prihodi od prodaje proizvoda i robe i pruženih usluga**

Prihodi od prodaje proizvoda i robe – iznos 4.655,00 kn ostvareni su pretežitim dijelom od prodanih proizvoda učeničke zadruge i od prodaje otpadnog papira.

Prihodi od pruženih usluga – iznos od 5.325,00 kn odnosi se na najam školske sportske dvorane i veći su nego prethodne godine jer je ponovno omogućeno iznajmljivanje sportske dvorane vanjskim korisnicima (zabrana u 2021.g. vezana uz Covid -19.)

**Bilješka br. 6 – šifra 6631 – Tekuće donacije**

U 2022. g. ostvarene su tekuće donacije u iznosu od 2.137,00 kn, a odnose se na donaciju sportske opreme od Županijskog sportskog saveza.

**Bilješka br. 7 – šifra 6632 – Kapitalne donacije**

U 2022. g. ostvarena je kapitalna donacija u iznosu od 2.200 kn od Adriatic osiguranja za kupnju projektora.

**Bilješka br. 8 – šifra 6714 – Prihodi iz nadležnog proračuna za financiranje redovne djelatnosti**

 **proračunskih korisnika**

Na ovoj šifri iskazani su prihodi ostvareni od Krapinsko-zagorske županije i to za:

1. pokriće mat.-fin. rashoda – DEC sredstva u iznosu 314.214,00 kn
2. ostali – izvorni prihodi u iznosu od 130.137,49 kn

UKUPNO: 444.351,49 kn

Prihodi su nešto veći u odnosu na 2021.g. jer su krajem godine iz izvornih prihoda županije dobivena sredstva za pokriće dijela izdataka za energente za 2022.g.

**Bilješka br. 9 – šifra 3211 Službena putovanja**

Izdaci za službena putovanja veći su u odnosu na 2021. godinu jer je u 2022.g. prestala zabrana realizacije izvan učioničke nastave (izleti, posjeti kazalištu i sl.), pa su se ponovno pojavili troškovi dnevnica za učitelje – pratitelje.

**Bilješka br. 10 – šifra 3212 – Naknade za prijevoz, rad na terenu i odvojeni život**

Naknade zaposlenicima za prijevoz na posao veće su u odnosu na prethodnu godinu jer se u 2022. nastava odvijala u školi, što u 2021.g. nije bio slučaj i povećana je cijena naknade za prijevoz po prijeđenom kilometru.

**Bilješka br. 11 – šifra 3213 Stručno usavršavanje zaposlenika**

Izdaci za stručno usavršavanje zaposlenika znatno su veći nego 2021.g. jer je općina financirala tečaj za primjenu NTC metoda za troje učitelja škole u iznosu od 18.000,00 kn.

**Bilješka br. 12 – šifra 3223 Energija**

Unatoč uglavnom istoj potrošnji, znatno su povećani izdaci za energente zbog znatnog porasta cijena energenata u 2022.g.

**Bilješka br. 13 – šifra 3231 Usluge telefona, pošte i prijevoza**

Na ovoj skupini rashoda evidentirani su veći rashodi zbog troškova prijevoza učenika na terensku nastavu, koja zbog određenih okolnosti nije realizirana u 2021.g.

**Bilješka br. 14 – šifra 3232 Usluge tekućeg i investicijskog održavanja**

Rashodi za ove usluge veći su u odnosu na 2021.g. jer su u 2022.g. izvršeni određeni popravci i sanacije nastalih šteta od elementarnih nepogoda, popravak pumpe za centralno grijanje, a izvršena je i zamjena golova na vanjskom igralištu (ugrožavanje sigurnosti učenika).

**Bilješka br. 15 - šifra 3235 – Zdravstvene i veterinarske usluge**

Izdaci za zdravstvene usluge veći su u odnosu na prethodnu godinu jer su početkom 2022.g. još uvijek postojali izdaci za laboratorijske usluge – testiranje zaposlenika vezano uz COVID-19.

**Bilješka br. 16 – šifra 3722 – Naknade građanima i kućanstvima u novcu**

Na ovoj šifri evidentirani su izdaci za radne (jednogodišnje) udžbenike za učenike.

**Bilješka br. 17 – šifra 96 – Obračunati prihodi poslovanja - nenaplaćeni**

U obračunatim prihodima poslovanja – nenaplaćenim iskazana su potraživanja za prehranu učenika u školskoj kuhinji i potraživanja od korisnika za najam školske sportske dvorane koja se najvećim dijelom odnose na mjesec prosinac 2022. godine.

**Bilješke uz Izvještaj o obavezama**

**Bilješka br. 1 – šifra V001 Stanje obaveza 1. siječnja**

Stanje obaveza 1. siječnja odnosi se na plaću i naknade za mjesec prosinac 2021.g., te na režijske troškove iz prosinca 2021.g. za koje su računi zaprimljeni i podmireni u siječnju 2022.g.

**Bilješka br. 2 – šifra 003 Međusobne obaveze subjekata općeg proračuna**

Pod međusobnim obavezama proračunskih korisnika iskazan je iznos bolovanja na teret HZZO-a i obaveze za uplatu u proračun od prodaje stanova.

**Bilješka br. 3 – šifra V009 Stanje nedospjelih obaveza na kraju izvještajnog razdoblja**

U nedospjelim obavezama za rashode poslovanja iskazane su obaveze za plaću i prijevoz na posao za mjesec prosinac 2022. godine i obaveze za ostale rashode poslovanja koje dospijevaju u siječnju 2023. godine.

**Bilješke uz obrazac P-VRIO**

**Bilješka br.1 – šifra P022 Proizvedena kratkotrajna imovina**

Na ovoj šifri kao iznos povećanja evidentirana je vrijednost dobivenih brzih COVID testova (donacija MUP-a) u iznosu od 3.858,36 kn. Budući da su svi testovi proslijeđeni učenicima (utrošeni) na istoj šifri evidentirano je i smanjenje proizvedene kratkotrajne imovine za vrijednost tih testova.

**Bilješke uz obrazac RAS-funkcijski**

**Bilješka br. 1 – šifra 0912 Osnovno obrazovanje**

Na šifri osnovno obrazovanje iskazani su ukupni rashodi poslovanja škole.

**Bilješka br. 2 – šifra 096 Dodatne usluge u obrazovanju**

Pod dodatnim uslugama u obrazovanju iskazani su izdaci za prehranu učenika u školskoj kuhinji.

U Radoboju, 30. siječnja 2023.

Osoba za kontakt: Dubravka Ranogajec Vuđan Odgovorna osoba – Ravnatelj:

Telefon za kontakt: 049/349-143

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dražen Gerić